Grand Theft Auto III

Grand Theft Auto III je akčná počítačová hra a videohra vyvinutá v štúdiách Rockstar North, vydaná firmou Rockstar Games. Je tretím voľným pokračovaním zo série Grand Theft Auto v úplne novom 3D grafickom kabáte. Hra prináša výrazne lepšiu grafiku a hrateľnosť. Tento diel bol prelomovým zo série GTA a bol označený ako "Hra roku". Na hre je ešte zaujímavé to, že v nej ako jedinej hre v sérii GTA nájdeme metro.

 O hre 
Príbeh hry je jednoduchý: Naplánovali ste si s bandou vylúpiť banku, no vaša partnerka Catalina vás zradila a postrelila. Ocitli ste sa tak v rukách polície. Počas prepravy do väznice na konvoj v strede Callanghanského mosta zaútočí na políciu gang, aby si vyslobodil svojho bossa a vy spolu s vaším kamarátom 8-ballom využívate situáciu a oslobodzujete sa. Nanešťastie gang nechal za sebou darček-bombu, ktorá načisto zničila most a tak odrezala Portland od zvyšku mesta. Postupne sa však most opraví, otvoria sa nové lokácie ako Staunton Island a Shoreside Vale a budete môcť vyhľadať a zneškodniť Catalinu. 

 Misie 
Misií je v tejto hre nezvyčajne veľa. Postupne sa vypracovávate na váženého človeka, no dovtedy pracujete pre kadekoho, napr. pre Leone Family, Jakuzu alebo Kartel. Misiu si môžete buď osobne prevziať od bossa, ktorý vám ju dá, alebo si ju môžete prebrať diskrétnejšie - pri telefónnej búdke. No je tu ešte veľa možností ako si zarobiť peniaze - sanitárske, policajné, hasičské a taxikárske misie, alebo možnosť privážať predom určené vozy na miesta zvané Import/Export, ktoré môžete nájsť na ostrovoch Portland a Shoreside Vale.

 Lokácie 
GTA 3 sa odohráva vo fiktívnom meste Liberty City, ktoré je založené na štýle mesta New York. Skladá sa z troch ostrovov:

 Portland je priemyslová zóna mesta. Zaujímavé miesta sú napríklad drvička áut, St. Mark's Bistro alebo Joeyho garáž. Taktiež tu ako na jedinom ostrove premáva nadzemný vlak. Nachádzajú sa tu doky, dopravné tepny, sklady, garáže atď. Táto oblasť je osídlená pasákmi, prostitútkami, gangstrami, robotníkmi atď.

 Staunton Island je druhá štvrť, v ktorej sa prevádzajú veľké obchody v Liberty. Nachádza sa tu univerzitu a kasíno. Vládne tu Jakuza a Kolumbijský Kartel.

 Shoreside Vale je tretia a najbohatšia časť mesta. Je to údolie, kde majú vily milionári a politici. Taktiež sa tu nachádza letisko a jediná 8-ballova garáž s bombami odpalovanými na diaľku. 

 Hlavné postavy 
Hlavný článok: Zoznam postáv v hre Grand Theft Auto 3

 Soundtrack 
Hlavný článok: Grand Theft Auto 3 soundtrack 

 Zaujímavosti 
 Claude Speed s Catalinou sa neskoršie objavili aj v hre GTA: San Andreas.

 Externé odkazy 
 Oficiálna stránka 

Kategória:Grand Theft Auto
Kategória:Akčné počítačové hry a videohry
Kategória:Hry pre Xbox
Kategória:Third-person-shooter
Kategória:Hry pre Windows